

Republika e Kosovës

Republika Kosova-Republic of Kosovo

Qeveria- Vlada - Government

Ministria e Shëndetësisë-Ministarstvo Zdravstva-Ministry of Health

Thirrje publike për ofrimin e mbështetjes financiare publike për financimin e projekteve të

OJQ-ve:

**“Promovimi dhe Parandalimi i Sëmundjeve Infektive HIV dhe TB, Promovimi i Shëndetit Mendor si dhe fuqizimi i të rinjve për jetë të shëndetshme”**

**Prishtinë: 21 Mars 2025**

1. Ministria e Shëndetësisë u bënë thirrje të gjitha organizatave jo-qeveritare të Regjistruara në Republikën e Kosovës, të aplikojnë për mbështetje financiare me projektet e tyre. Thirrja vlen për OJQ-të programi i punës i të cilave është i fokusuar në fushën e shëndetësisë, ndërlidhur më Promovimin dhe Parandalimin e Sëmundjeve Infektive HIV dhe TB, Promovimi i Shëndetit Mendor si dhe fuqizimi i të rinjve për jetë të shëndetshme.
2. OJQ-të në përputhje me këtë thirrje publike mund të aplikojnë me projektet e tyre në njërën nga objektivat specifike si në vijim:
3. *Objektivat specifike (1): “***Ulja e transmetimit të HIV-it nga popullat kyce në popullatën e përgjithshme, duke fuqizuar parandalimin e HIV nëpërmjet aktiviteteve promovuese, avokuese dhe edukuese për jetë të shëndetshme”**
4. Fushata të avokimit dhe promovimit në komunitet për uljen e stigmës dhe diskriminimit te personat që jetojnë me HIV dhe popullatat kyçe;
5. Fushata të avokimit dhe ndërgjegjësimit për të drejtat e personave që jetojnë me HIV dhe për popullatat kyçe;
6. Realizimi i aktiviteteve informuese dhe edukuese me qëllim të promovimit dhe këshillimit rreth testimit për HIV;
7. Organizimi i javëve promovuese për rëndësinë e testimeve për HIV dhe IST në minimum shtatë (7) regjione të Kosovës;
8. Avokim të komunitetit për rendësin e testimit për HIV dhe IST, me qëllim të zvogëlimit të riskut dhe promovimit të testimit, distribuimin e pakove parandaluese të Përdoruesve Injektues të Drogave, në 7 regjione të Kosovës;
9. Aktivitete të edukimit joformal (të peer-edukimit) për personat që i takojnë popullatave kyçe për HIV;
10. Planifikimi i aktiviteteve për shënimin e ditës Botërore të HIV/AIDS;
11. Aktivitete organizuese me qëllim të promovimit të përdorimit të prezervativëve;
12. Organizimi i fushatave avokuese me qëllim te orientimit të marrjes së terapisë së profilaksën para ekspozimit (PrEP) dhe profilakës pas ekspozimit (PeP);
13. Organizimi i fushatave avokuese me qëllim te orientimit të marrjes së vaksinimin kundër HPV;
14. Inkurajimi i qasjes në shërbimet shëndetësorë në popullatat e kyçe, përgjithshme dhe të margjinalizuara.

Shuma minimale e mbështetjes financiare që mund të alokohet për projekt që kontribuon në: “**Ulja e transmetimit të HIV-it nga popullata kyçe në popullatën e përgjithshme, duke fuqizuar parandalimin e HIV nëpërmjet aktiviteteve promovuese, avokuese dhe edukuese për jetë të shëndetshme”** është **30,000.00**  **€**, ndërsa shuma maksimale për projekt është: **60,000.00**  **€**.

**Kohëzgjatja e projekteve duhet të jetë deri në 30 muaj brenda periudhës 2025-2027.**

Vlera totale e objektives specifike 2025-2027 është**: 225,000.00 €**

1. ***Objektivat specifike (2): ”*Mbajtja e prevalencës se ulët të TB-së përmes forcimit dhe avokimit për parandalimin e përhapjes të sëmundjes së Tuberkulozit/ TB në popullatën e përgjithshme dhe grupet e rrezikut”**
2. Realizimi i fushatave ndërgjegjësuese të popullatës për TB në 7 regjionet e Kosovës;
3. Hartimi i materialeve ndëgjegjësuese për adherencën (përgjigjien ndaj trajtimit të pacientëve me TB) dhe komunitetit ku jetojnë, duke përfshirë përgatitja e lefletave, broshurave të vogla për pacientët dhe familjarët për kohëzgjatjen e trajtimit, rëndësinë e marrjes së barnave rregullisht, mënyra se si familjarët ndihmojnë në trajtimin e pacientit me TB etj;
4. Krijimi i materialeve për zbulimin aktiv me TB në komunitet, këshillimit të personave të dyshimtë që të drejtohen te Institucionet publike që ofrojnë shërbime për pacientë me TB;
5. Promovimi dhe avokimi i rëndësisë së kthimit të rasteve aktiv me TB në institucionet publike shëndetësore me qëllim të përforcimit të ndjekjes së rasteve të humbura me TB, si dhe avokimi tek familjarët apo njerëzit e tyre më të afërt që kanë ndikim tek pacienti me qëllim të eleminimit të stigmës ndaj kësaj sëmundje;
6. Avokimi për të drejtën e shfrytëzimit të shërbimeve shëndetësore për personat me TB përmes fushatave promovuese dhe parandaluese për TB, në grupet e rrezikut;
7. Matja e njohurive, qëndrimeve dhe stigmës në komunitet, mbi sëmundjen e TB;
8. Fushata të avokimit dhe promovimit në komunitet për uljen e stigmës dhe diskriminimit te personat që janë nën trajtim me TB;
9. Inkurajimi i qasjes në shërbimet shëndetësore në grupet e rrezikut.

Shuma minimale e mbështetjes financiare që mund të alokohet për projekt që kontribuon në:

“**Mbajtja e prevalencës se ulët të TB-së përmes forcimit dhe avokimit për parandalimin e përhapjes të sëmundjes së Tuberkulozit/ TB në popullatën e përgjithshme dhe grupet e rrezikut”:** është: **25,000.00 euro**, ndërsa shumë maksimale për një projekt është: **25,000.00 €,** ndërsa shumë maksimale për një projekt është: **35,000.00 €.**

**Kohëzgjatja e projekteve duhet të jetë deri në 30 muaj brenda periudhës 2025-2027.**

Vlera totale e objektives specifike për vitin 2025-2027 shtë: **144,000.00 €**

1. ***Objektiva Specifike (3):* Promovimi i Shëndetit Mendor dhe Parandalimi i Çrregullimeve Mendore**

1.Zhvillimi i aktiviteteve promovuese përmes organizimit të fushatave që rrisin ndërgjegjësimin për zvogëlimin e stigmës dhe që fuqizojnë kujdesin për shëndetin mendor në popullatë;

2. Zhvillimi i aktiviteteve edukuese, informuese për t’i mbështetur personat me ngarkesë emocionale, për të inkurajuar komunikimin e hapur, për ndarjen e emocioneve dhe përvojave;

3.Zhvillimi i aktiviteteve për të rritur vetëdijësimin për rëndësin e ruajtjes së shëndetit mendor, për rritjen e kujdesit ndaj vetës dhe komunitetit që i rrethon;

4.Zhvillimi i aktiviteteve për mbështetjen e personave me gjendje të shëndetit mendor, inkurajimi i tyre për të kërkuar ndihmë nga specialistët e lëmive përkatëse, në Institucione që ofrojnë shërbime profesionale të shëndetit mendor;

5. Zhvillimi i aktiviteteve promovuese për shëndetin mendor te grupet e cenueshme përmes rritjes së njohurive për marrjen e veprimeve të duhura për të përmirësuar shëndetin e tyre mendor ;

6.Organizimi i fushatave të vetëdijësimit që promovojnë dhe kontribuojnë në rritjen e ndërgjegjësimit  për rëndësin e shëndetit mendor;

7. Zhvillimi i aktiviteteve edukuese lidhur me aktivitete fizike dhe aktivitete tjera që ndikojnë në të ushqyerit e shëndetshëm dhe në përmirësimin e gjendjes të shëndetit mendor;

8. Zhvillimi i aktiviteteve promovuese për të rritur ndërgjegjësimin rreth mënyrës së shëndetshme të jetesës dhe krijimin e shprehive pozitive të cilat ndikojnë në ruajtjen e mirëqenies fizike dhe mendore.

Shuma minimale e mbështetjes financiare që mund të alokohet për projekt që kontribuon në: **Promovimi i Shëndetit Mendor dhe Parandalimi i Çrregullimeve Mendore** është: **25,000.00 €**, ndërsa shuma maksimale për projekt është: **50,000.00 €**.

**Kohëzgjatja e projekteve duhet të jetë deri në 30 muaj brenda periudhës 2025-2027.**

Vlera totale e objektives specifike për vitin 2025-2027 është**: 195,000.00 €**

1. *Objektiva Specifike ( 4 ):* **Fuqizimi i të rinjve me shkathtësi jetësore thelbësore për një jetë të suksesshme e të mirëqenë përmes edukimit joformal cilësor dhe punës rinore cilësore dhe aktiviteteve vetëdijësuese:**
2. Organizimi i kampeve rinore në fushat prioritare të identifikuara (shëndeti mendor, shëndeti riprodhues dhe seksual, varësia nga substancat narkotike, alkooli dhe duhani);
3. Aktivitete vetëdijësuese për shëndetin mendor , shqetësimet lidhur me përballimin e stresit dhe pasojat nga çrregullimet e shëndetit mendor te të rinjët;
4. Aktivitete promovuese për të informuar të rinjët mbi çështjet dhe rëndësinë e shëndetit riprodhues;
5. Realizimi i aktiviteteve informuese për përdorimin e kontraceptivëve dhe rëndësinë e përdorimit të tyre;
6. Aktivitete informuese për rreziqet e shtatzënisë në mosha të hershme;
7. Ofrimi i njohurive për të rinjët rreth dukurive që cënojnë mirëqenien dhe sigurinë e tyre (bullizmi fizik dhe verbal dhe ngacmimet seksuale);
8. Organizimi i fushatave të ndryshme vetëdijësuese për, me, dhe nga të rinjtë, lidhur me dukuritë negative që prekin të rinjtë, si përdorimi i substancave narkotike

Shuma minimale e mbështetjes financiare që mund të alokohet për projekt që kontribuon në: **“Fuqizimi i të rinjve me shkathtësi jetësore thelbësore për një jetë të suksesshme e të mirëqenë përmes edukimit joformal cilësor dhe punës rinore cilësore dhe aktiviteteve vetëdijësuese”** është: **30,000.00 €** për projekt, ndërsa shumë maksimale për projekt është: **40,000.00 € .**

**Kohëzgjatja e projekteve duhet të jetë deri në 18 muaj brenda periudhës 2025-2026.**

Vlera totale e objektives specifike për vitin 2025-2026 është:  **210,000.00 €**

1. Afati i fundit për dorëzimin e propozimeve është 15 ditë pune dhe përfundon me datën: **14.04.2025**
2. OJQ-të mund të aplikojnë me më së shumti një projekt në kuadër të kësaj thirrje. Periudha e zbatimit të projektit është deri në 30 muaj në objektiven specifike 1,2,3 ndërsa për objektiven 4 deri 18 muaj. E njëjta OJQ mund të jetë partnere në disa projekte në fushat prioritare të thirrjes.
3. Të drejtë aplikimi me projektet e tyre kanë OJQ-të që plotësojnë kriteret e përgjithshme minimale dhe kriteret e veçanta minimale të parapara në dispozitat ligjore.

***Kriteret e përgjithshme:***

7.1 Të regjistruara sipas legjislacionit në fuqi (**Kopja e Certifikatës së regjistrimit të OJQ-së**);

7.2 Të jenë të pajisura me numër fiskal sipas legjislacionit në fuqi (**Kopja e Certifikatës së Numrit Fiskal**);

7.3 Të kenë të kryer të gjitha detyrimet nga mbështetja financiare paraprake, nëse kanë përfituar nga burimet publike të financimit (**Forma e deklarimit të projekteve apo programeve të OJQ-ve të financuara nga burimet publike të financimit**);

7.4 Të mos ketë pranuar mjete nga burimet tjera të financimit për të njëjtat aktivitete (**Forma e Deklaratës të mungesës së financimit të dyfishtë**);

7.5 Të mos ekzistoj ndonjë konflikt interesi në mes të aplikuesit dhe të organizatës buxhetore apo institucionit publik siç parashihet ne legjislacionin në fuqi në Republikën e Kosovës;

Aplikuesi dorëzon certifikata përkatëse sipas paragrafëve 7.1 & 7.2 , kurse për paragrafët 7.3,7.4 & 7.5 aplikuesi nënshkruan dhe dorëzon deklaratat përkatëse.

***Kriteret specifike:***

* Të dorëzojnë brenda afatit të thirrjes projekt propozimin i cili ndër të tjera përmban të dhënat për qëllimin, objektivat specifike, aktivitetet, kalendarin e realizimit, rezultatet e synuara, përfituesit e drejtpërdrejtë dhe të dhënat tjera sipas formularit përkatës të përcaktuar sipas thirrjes publike;
* Projekt propozimi të jetë i shoqëruar me një propozim buxhet, sipas formatit të përcaktuar sipas thirrjes publike dhe Manualit për zbatimin e kësaj Rregulloreje;
* Organizatat Jo Qeveritare të cilat ofrojnë shërbime shëndetësore duhet të jenë të licencuara në përputhje me Ligjin Nr.04/L-125 për Shëndetësi;
* Të sigurojnë dëshmin e duhur për projektet për të cilat kërkohet bashkëfinancim, nëse është e aplikueshme;
* Të dorëzojë të dhëna për stafin kyç (menaxherin, ekspertet e angazhuar duke siguruar CV-të dhe certifikatat/ licencën, për rastet kur kërkohet);
* Të dëshmojnë se kanë përvojë në realizimin e aktiviteteve sipas thirrjes publike, së paku 3 vite;
* Të ofrojnë së paku 3 referencë për realizimin e projekteve/programeve për fushat sipas thirrjes publike;
* Të ketë kryer të gjitha detyrimet tatimore dhe kontributet tjera të detyrueshme në përputhje me legjislacionin në fuqi në Republikën e Kosovës;
* Të mos ketë shkelur kushtet e parashikuar të përdorimit të fondeve publike.

Në rast të dështimit për të përmbushur ndonjërën nga kriteret e përgjithshme dhe specifike, aplikimi konsiderohet i pa kompletuar dhe si i tillë nuk do të kualifikohet për mbështetje financiare.

1. Propozimet do të dorëzohen vetëm në formularët e paraparë, të cilat së bashku me Udhëzimet për Aplikues janë në dispozicion për shkarkim në web faqen e Ministrisë së Shëndetësisë
2. Dokumentet e kompletuara duhet të dërgohen me postë ose personalisht, në adresën e mëposhtme:

***Ministria e Shëndetësisë, Rruga e Zagrebit, nr. 60/10.000, Republika e Kosovës, Prishtinë, kati i tretë, Zyra nr. 224***

Procesi i pranimit, hapjes, shqyrtimit dhe vlerësimit të aplikacioneve, pastaj kontraktimi, dhënia e fondeve, koha dhe mënyra e parashtrimit të ankesave, trajtimi i dokumenteve dhe kalendari indikativ i zbatimit të thirrjes janë të detajuara në Udhëzimet për aplikuesit e thirrjes publike;

Do të konsiderohen për mbështetje financiare vetëm projektet që janë pranuar brenda afatit të paraparë me këtë thirrje publike dhe të cilat i përmbushin plotësisht kushtet e përcaktuara të thirrjes publike.

1. Të gjitha çështjet që lidhen me thirrjen publike mund të sqarohen vetëm në mënyrë elektronike, tek Znj. Filloreta Gashi, zyrtare në Ministrinë e Shëndetësisë duke e kontaktuar përmes e-mailit në adresën: [filloreta.d.gashi@rks-gov.net](mailto:filloreta.d.gashi@rks-gov.net)